Дом здравља Љиг

Број: 74/20

Датум:23.01.2020

**1. ПОЗИВ ЗА ПОДНОШЕЊЕ ПОНУДА**

**1.1. ПОДАЦИ О НАРУЧИОЦУ**

|  |  |
| --- | --- |
| Назив наручиоца:  Адреса:  ПИБ:  Матични број:  Шифра делатности:  Број рачуна:  Интернет адреса: | Дом здравља Љиг  Улица Пут Алимпија Васиљевић бб, 14240 Љиг  107003492  17817302  8621  840-825661-40  http://www.domzdravljaljig.rs |

**1.2. ВРСТА ПОСТУПКА**

Јавна набавка услугa спроводи се у поступку јавне набавке мале вредности у складу са Законом о јавним набавкама(,,Сл.гласник РС“, број 124/12; 14/2015 и 68/2015), Под законским актима и Одлуком о покретању поступка бр.ДЗ-1.2.1-66 /2020 од 22.01.2020. године.

**1.3. ПРЕДМЕТ ЈАВНЕ НАБАВКЕ**

Предмет јавне набавке су **услуге одржавања информационог система**

**„Heliant “**

Назив и ознака из општег речника набавке: 72261000 - услуга софтверске подршке

**1.4. КРИТЕРИЈУМ ЗА ДОДЕЛУ УГОВОРА**

Критеријум за доделу уговора је **најнижа понуђена цена**.

1. У случају да две или више понуда имају исту најнижу понуђену цену, наручилац ће донети одлуку да уговор додели Понуђачу који је понудио дужи рок плаћања. Уколико и за тај елемент критетијума понуђачи имају исте услове Наручилац ће донети одлуку да уговор додели Понуђачу који је понудио дужи рок важења понуде. Уколико и за тај елемент критеријума Понуђачи имају исте услове, Наручилац ће донети одлуку о обустави поступка предметне набавке.

**1.5. НАЧИН ПРЕУЗИМАЊА КОНКУРСНЕ ДОКУМЕНТАЦИЈЕ**

Сва заинтересована лица кокнкурсну документацију могу лично преузети на адреси наручиоца: Дом здравља Љиг,улица Пут Алимпија Васиљевић бб, 14240 Љиг, од 08,00 до 14,00 часова, уз овлашћење за преузимање конкурсне документације.

Кокнкурсна документација се може преузети и на интернет адреси наручиоца и Порталу јавних набавки.

**1.6. НАЧИН ПОДНОШЕЊА ПОНУДЕ И РОК ЗА ПОДНОШЕЊЕ ПОНУДЕ**

Понуда се подноси у складу са конкурсном документацијом и техничком спецификациом наручиоца који је саставни део конкурсне документације.

Понуђач понуду подноси лично или посредно путем поштеу затвореној коверти.

На предњу страну коверте понуђач лепи попуњен „**Помоћни образац**“( страна 28 конкурсне документације)који уписује податке о свом тачном називу, адреси, броју телефона, e-mail адреси и имену и презимену овлашћеног лица за контакт.

Понуђач може да поднесе само једну понуду.

Понуђач који је самостално поднео понуду не може истовремено да учествује у заједничкој понуди или као подизвођач, нити исто лице може учествовати у више заједничких понуда.

Рок за подношење понуда је **31.01.2020. до 12,00** часова.

Понуда се сматра благовременом уколико је примљена у писарницу наручиоца до **31.01.2020. до 12,00** часова, на адресу Дома здравља Љиг, улица Пут Алимпија Васиљевић бб, 14240 Љиг.

Понуђач може пре истека рока за подношење понуда да допуни, измени или опозове своју понуду писаним обавештењем, са назнаком: „Допуна понуде“, „Измена понуде“ или „Опозив понуде“ за јавну набавку **услуге одржавања информационог система**

**„Heliant“ЈН број 1.2.1 /2020**.Понуђач је дужан да јасно назначи која документа накнадно доставља, односно који део понуде мења. По истеку рока за подношење понуда понуђач не може да допуњује мења или опозове своју понуду.

**1.7. МЕСТО, ВРЕМЕ И НАЧИН ОТВАРАЊА ПОНУДА**

Поступак јавног отварања понуда обавиће се **31.01.2020.** године,последњeг дана рока за достављање понуда са почетком у **13,00** часова на адреси: Дом здравља Љиг, улица Пут Алимпија Васиљевић бб, 14240 Љиг, кабинет директора.

Благовремено приспеле понуде комисија ће отварати по редоследу приспећа.

О поступку отварања понуда комисија наручиоца води записник који потписују чланови комисије и присутни представници понуђачакоји преузимају примерак записника.

Понуђачу који је поднео понуду, а није присуствовао поступку отварања понуда, копија записника се доставља у року од **три** дана од дана отварања понуда.

**1.8. УСЛОВИ ПОД КОЈИМА ПРЕДСТАВНИЦИ ПОНУЂАЧА МОГУ**

**УЧЕСТВОВАТИ У ПОСТУПКУ ОТВАРАЊА ПОНУДА**

Пре почетка поступка јавног отварања понуда, представници понуђача који ће присуствовати поступку отварања понуда, дужни су да комисији наручиоца предају писано пуномоћје, којим ће доказати овлашћење за учешће у поступку јавног отварања понуда.

**1.9. РОК ЗА ДОНОШЕЊЕ ОДЛУКЕ**

Рок за доношење одлуке о додели уговора не може бити дужи од 5 дана од дана јавног отварања понуда;

**1.10. ЛИЦЕ ЗА КОНТАКТ**

Контакт особа за преузимање конкурсне документације је Марина Мутавџић, телефон 014/3445-004.